GUNKUL ปักธงปี 61 COD ไฟฟ้าเพิ่มเป็น 300 MW แนะซื้อเป้า 5.50 บ.
GUNKUL ปักธงปี 61 COD ไฟฟ้าเพิ่มเป็น 300 MW แนะซื้อเป้า 5.50 บ.
16 ม.ค. 2561

บล.เอเชีย เวลท์ ระบุในบทวิเคราะห์วันนี้(16 ม.ค.) ว่า บริษัท กันกุลเอ็นจิเนียริ่ง จำกัด (มหาชน) หรือ GUNKUL (ซื้อราคาเป้าหมาย 5.50 บาท) ตั้งเป้าหมายจ่ายไฟฟ้าเข้าระบบเชิงพาณิชย์ (COD) ในปี 2561 นี้เพิ่มขึ้นเป็นราว 300 MW จากปัจจุบันที่มีอยู่ 180 MW และตั้งเป้าหมายว่าจะมีสัญญาซื้อขายไฟฟ้า (PPA) ในมือเพิ่มเป็น 1,000 MW ภายในสิ้นปี 2563
ขณะเดียวกัน บริษัทมีแผนจะเข้าประมูลงานใหม่เพิ่มอีก 2.6-2.7 พันล้านบาท ได้แก่ โครงการวางเคเบิลใต้น้ำ 2.4 พันล้านบาท และโครงการอื่นๆราว 200-300 ล้านบาท จากปัจจุบันบริษัทมีงานในมือที่รอรับรู้รายได้ (Backlog) จากงานประเภท EPC Renewable Energy Project ทั้งหมด 1.5 พันล้านบาท คาดแนวโน้มผลประกอบการ ไตรมาส 4/60 จะมีผลประกอบการดีกว่าไตรมาส 3/60 เนื่องจากเป็น High Season ของโครงการพลังงานลม ทำให้มีกำลังการผลิตเพิ่มขึ้น โดยคาว่าบริษัทจะรับรู้กำไรจากการดำเนินงานปกติในไตรมาส 4/60 นี้ประมาณ 220 ล้านบาท (+14%QoQ, +24%YoY)